Na osnovu člana 56., 57., 58. i 60. Zakona o unutrašnjim poslovima Bosansko-podrinjskog kantona Goražde (“Službene novine Bosansko-podrinjskog kantona Goražde“, broj: 6/15), člana 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije Bosne i Hercegovine“, broj: 34/03 i 65/13), člana 2. i 3. Uredbe o Odboru za prigovore javnosti (“Službene novine Bosansko-podrinjskog kantona Goražde“, broj: 10/15), i člana 36. Poslovnika Skupštine Bosansko-podrinjskog kantona Goražde (“Službene novine Bosansko-podrinjskog kantona Goražde“, broj: 3/18 i 6/19), Komisija za izbor i imenovanja Skupštine Bosansko-podrinjskog kantona Goražde,

**o b j a v l j u j e:**

**JAVNI OGLAS**

**ZA IMENOVANJE ČLANOVA ODBORA ZA ŽALBE JAVNOSTI**

U skladu sa Zakonom o unutrašnjim poslovima Bosansko-podrinjskog kantona Goražde imenovanje članova Odbora za žalbe javnosti vrši Skupština Bosansko-podrinjskog kantona Goražde, na prijedlog Komisije za izbor i imenovanja Skupštine Bosansko-podrinjskog kantona Goražde.

Odbor za žalbe javnosti se osniva kao nezavisno tijelo Skupštine koje čini tri člana, od kojih je jedan član državni službenik kantonalnih organa uprave, a dva člana predstavnici građana od kojih je jedan predsjedavajući Odbora.

Sasatav Odbora za žalbe javnosti odražava nacionalni sastav stanovništva na teritoriji Kantona prema posljednjem važećem popisu stanovništva u BiH, a vodi se računa i o polnoj zastupljenosti.

1. **Poslovi iz nadležnosti Odbora za žalbe javnosti**

* prima, razmatra, procjenjuje i prosljeđuje žalbe na rad policijskih službenika Uprave policije Ministarstva unutrašnjih poslova BPK Goražde izjavljenih od građana, pravnih lica i drugih subjekata;
* prati i nadzire vođenje predmeta i internog postupka koje provodi Jedinica za profesionalne standarde i edukaciju i obavještava podnosioca žalbe o ishodu postupka;
* prati i nadgleda izvršenje disciplinskih sankcija izrečenih od nadležnih disciplinskih tijela i provođenje tih disciplinskih sankcija kako bi se osigurala pravičnost i dosljednost, kao i svrha kažnjavanja;
* na osnovu izvještaja Jedinice za profesionalne standarde i edukaciju vodi evidencije i baze podataka o žalbama izjavljenim na rad policijskih službenika i rezultatima istrage na osnovu kojih je pokrenut disciplinski, prekršajni ili krivični postupak;
* prati i nadgleda je li Jedinica za profesionalne standarde i edukaciju dostavila izvještaj nadležnom tužilaštvu u slučaju kada postoje osnovi sumnje da se radi o krivičnom djelu;
* predlaže pokretanje disciplinskog postupka protiv istražitelja ili drugog službenika Jedinice za profesionalne standarde i edukaciju, zaduženog za provođenje postupka, zbog zloupotrebe ili zapostavljanja postupka;
* vrši nadzor nad ostvarivanjem nezavisnosti u radu Jedinice za profesionalne standarde i edukaciju koja se odnosi na pokrenuti interni postupak;
* dostavlja Nezavisnom odboru žalbe koje se odnose na rad policijskog komesara;
* priprema i Skupštini podnosi godišnji izvještaj o svom radu;
* obavještava javnost o svom radu;
* usvaja Poslovnik o radu Odbora, na koji saglasnost daje Skupština;
* obavlja i druge poslove propisane zakonom i podzakonskim propisima.

1. **Kriteriji koje kandidat treba da ispunjava su sljedeći:**

* da je državljanin Bosne i Hercegovine;
* da ima najmanje VII stepen školske spreme ili visoko obrazovanje po bolonjskom sistemu studiranja sa ostvarenih najmanje 240 ECTS studijskih bodova i najmanje pet godina radnog staža nakon sticanja visoke školske spreme, odnosno visokog obrazovanja u oblasti pravnih, kriminalističkih ili drugih društvenih nauka, s tim da predsjedavajući Odbora mora imati najmanje deset godina radnog iskustva na pravnim poslovima;
* da nije član političke stranke;
* da u posljednje četiri godine nije bilo na bilo kojoj poziciji u političkoj stranci na bilo kojem nivou, niti je bilo postavljeno na bilo koju poziciju od strane političke stranke;
* da u posljednje četiri godine nije bilo član izvršnog ili zakonodavnog tijela na bilo kojem nivou vlasti u Bosni i Hercegovini;
* da nije osuđivano za krivično djelo;
* da se protiv njega ne vodi krivični postupak;
* da mu nije izrečena disciplinska sankcija za teže povrede službene dužnosti;
* da nije uposlenik Uprave policije.

1. **Ograničenja izbora**

Kandidat za člana Odbora za žalbe javnosti ne može biti član političke stranke.

Osoba koja je u posljednje četiri godine bila na bilo kojoj poziciji u političkoj stranci na bilo kojem nivou, ili je bila postavljena na bilo koju poziciju od strane političke stranke ili je bila član izvršnog ili zakonodavnog tijela na bilo kojem nivou vlasti u Bosni i Hercegovini, ne može biti imenovana za člana Odbora za žalbe javnosti.

Osoba protiv koje je pokrenut krivični postupak ili izrečena pravosnažna presuda za krivična djela i protiv koje je izrečena disciplinska sankcija za teže povrede službene dužnosti ne može biti imenovana za člana Odbora za žalbe javnosti.

1. **Status**

Odbor za žalbe javnosti imenuje Skupština na prijedlog Komisije za izbor i imenovanja Skupštine Bosansko-podrinjskog kantona Goražde.

Odbor za žalbe javnosti imenuje se na mandatni period od četiri godine.

Članovi Odbora za žalbe javnosti iz stava (1) ovog člana mogu biti imenovani u Odbor za žalbe javnosti samo dva puta uzastopno.

Rad Odbora za žalbe javnosti finansira se iz Budžeta Skupštine Bosansko-podrinjskog kantona Goražde.

Član Odbora za žalbe javnosti ima pravo na mjesečnu naknadu za svoj rad čiju visinu utvrđuje Komisija za budžet, finansije i administrativna pitanja Skupštine Bosansko-podrinjskog kantona Goražde.

**5. Uz prijavu kandidata sa kraćom biografijom na Javni oglas potrebno je priložiti slijedeće dokumente (orginal ili ovjerene kopije):**

* uvjerenje o državljanstvu (ne starije od 3 mjeseca);
* dokaz o stručnoj spremi;
* dokaz o radnom stažu, a za predsjedavajućeg Odbora dokaz o radnom iskustvu na pravnim poslovima;
* ovjerenu izjavu da nije član političke stranke i da u posljednje četiri godine nije bio na bilo kojoj poziciji u političkoj stranci na bilo kojem nivou, niti je bio postavljen na bilo koju poziciju od strane političke stranke;
* ovjerenu izvjavu da u posljednje četiri godine nije bio član izvršnog ili zakonodavnog tijela na bilo kojem nivou vlasti u Bosni i Hercegovini;
* ovjerenu izjavu da mu nije izrečena disciplinska sankcija za teže povrede službene dužnosti;
* uvjerenje o nekažnjavanju (ne starije od 3 mjeseca);
* uvjerenje da se protiv kandidata ne vodi krivični postupak (ne starije od 3 mjeseca);
* ovjerena izjava da kandidat nije uposlenik Uprave policije.

**6. Rok trajanja Javnog oglasa i adresa za podnošenje prijave:**

Rok za podnošenje prijava na Javni oglas je 15 dana od dana posljednjeg objavljivanja.

Prijave na Javni oglas sa potrebnom dokumentacijom mogu se dostaviti u zatvorenoj koverti lično ili putem pošte na adresu:

**Bosansko-podrinjski kanton Goražde**

**Skupština Bosansko-podrinjskog kantona Goražde**

**Komisija za izbor i imenovanja**

**Ul. 1. slavne višegradske brigade 2A**

**73000 Goražde**

**Sa naznakom: „Prijava na Javni oglas za imenovanje članova Odbora ža žalbe javnosti – NE OTVARAJ“.**

**Nepotpune i neblagovremene prijave neće se uzeti u razmatranje.**

**Kandidati koji uđu u uži izbor bit će pozvani na intervju pred Komisijom.**